Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 2. Nincs szükség ugyanakkor az adott helyzetben általában elvárható magatartás követelményének alapelvi kiemelésére. Ezt az elvet az 1977. évi IV. törvény iktatta be
Paragraph Index: 411

4. Az együttmûködési kötelezettség elve nem általános követelményként, és ezért nem a Bevezetõ rendelkezések között, hanem a szerzõdési jog elveként tartandó fenn. Az elvet természetesen a szerzõdési viszonyokban is úgy kell érteni, hogy az együttmûködési kötelezettségnek határt szabnak a jogalanyok jogilag védett — üzleti és egyéb — érdekei, azaz a törvényi keretek között érvényesülõ magánautonómia. Az együttmûködési kötelezettségnek az egész szerzõdési jogra kiható alapelvi megfogalmazása feleslegessé teszi ugyanakkor ennek az elvárásnak a megismétlését a szerzõdési jog részletszabályai között, mint ahogy az a hatályos Ptk.-ban többször is elõfordul. A szerzõdési jogon kívül (pl. a szülõi felügyelet gyakorlása területén, a társasház belsõ viszonyaiban stb.) az érintett jogalanyok szükséges együttmûködési készségét a konkrét normák megfelelõ alakításával kell biztosítani.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes